Kuinka auttaa oppilasta säätelemään mielialaa?\nOPPIMISEN TILA - teoria\nOPPILAIDEN KOMMENTIT 2\nTEIDÄN KOULUSTANNE LUONNOLLINEN KOULU?\nMieliala: Kuinka monesti olet puhunut oppilaiden kanssa mielialasta? Vieroksuttaako sana tai tuoko se mieleen jotakin epämiellyttäviä assosisaatioita? Mieliala on opetuskentällä käsitteenä varsin vieras, mikä on varsin harmillista, koska sillä on selkeä vaikutus oppimiseen. Ihmisillä on muun muassa parempi ongelmanratkaisukyky korkeammassa mielialassa. Mielialan säätely, kuten kaikki psyykkinen itsesäätely eroaa jokaisella lapsella. Toiset tunnistavat helpommin mielialansa ja osaavat säädellä sitä psyykkisen itsesäätelyn keinoin, juttelevat kavereille, liikkuvat, ratkovat tehtäviä ja niin edelleen. Toisille mieliala voi ilmetä tunnistamattomana pahana olona, eivätkä he välttämättä edes tiedosta oman mielialansa mataluutta, eikä heillä ole valmiita toiminta- tai ajattelumalleja joiden avulla he voisivat lähteä ratkomaan tuota mielialasta aiheutuvaa pahaa oloa ja ongelmia. Koska mielialalla on vaikutusta oppimiseen ja se on yhtenä oppimisen tilaa määrittävänä tekijänä, tulisi se ottaa oppimisvalmennuksessa huomioon.\nMieliala ei ole huono tai hyvä, vaan pikemminkin korkea ja matala. Matalalla mielialalla on usein myös negatiivisia vaikutuksia itsetuntoon ja yleiseen oppimiskykyyn. Mielialan vaihteluun kuuluvat luonnolliset muutokset. Pitkäkestoinen matala mieliala voidaan tulkita masennukseksi, joka taas haittaa oppimista hidastamalla kognitiivisia toimintoja ja heikentämällä muun muassa keskittymiskykyä, asioiden muistamista ja mieleen palauttamista. Lisäksi matalalla mielialalla on vaikutusta itsetuntoon ja itseluottamukseen ja näin ollen se heikentää oppimisen tilaa. Alakouluikäisistä lapsista masennusta sairastaa noin 3 prosenttia. Masennukseen altistaa isot elämänmuutokset, kiusaamiskokemukset, oppimisenvaikeudet ja kehitykselliset viiveet. Tässä kirjassa ei kuitenkaan keskitytä lasten masennuksen hoitoon vaan pyritään tuomaan esille keinoja joilla ennaltaehkäistä masennusta, sekä mahdollisesti pyrkiä vähentämään siihen liittyviä haittoja. Masennuksen hoito kuuluu terveydenhuollon piiriin ja varsinkin pitkäkestoisena saattaa tarvita moniammatillista hoitotyötä. Oppimisvalmennuksen tarjoamat harjoitteet voivat olla kuitenkin hyödyllisiä. "Esimerkiksi monet tietoisuustaitoharjoitukset ovat tutkitusti vähentäneet masennusoireita, sillä usein masentuneen taipumus murehtia asioita saa katkon harjoituksen aikana ja tunteisiin samaistuminen vähenee." Korkea mieliala viestii ongelmattomasta tilanteesta. Se on merkki siitä, että ulkoisen maailman olosuhteet ja vaatimukset ovat tasapainossa sisäisten maailman voimavarojen ja ongelmaratkaisukeinojen kanssa. Mielialan säätely on tärkeää, sillä kyvyttömyys säädellä sitä kuormittaa oppilasta ja saattaa pitkällä aikavälillä johtaa myös fyysisen terveydentilan heikkenemiseen.\nMiten sitten valmentaa oppilaita oman mielialan säätelyyn ja tunnistamiseen? Lähtökohtaisesti opettajan olisi hyvä puhua luokassa mielialasta yhteisesti. Mielialaa voi verrata ilmastoon. On olemassa erilaisia ilmastoja, toiset ovat sateisia ja kylmiä, toiset aurinkoisia ja lämpimiä. Yksi aurinkoinen päivä ei välttämättä muuta ilmastoa, tarvitaan useampia. Samalla tavalla pitkään jatkunut suru voi altistaa alhaiselle mielialalle, kuten myös monet epäonnistumiset. Toisaalta taas päivän aikana koetut riemun ja ilon hetket nostavat ja pitävät yllä korkeaa mielialaa. Oppilaiden kanssa voi yksinkertaisesti tehdä toisinaan tehtävän: Piirrä tämän hetkinen mielialasi paperille. On tarpeellista tuoda esille sitä, että mieliala voi vaihdella ja että mielialaan vaikuttavat monet tekijät. Tärkeää on myös muistuttaa siitä, kuinka eri mielialat saavat asiat vaikuttamaan erilaiselta, vaikka todellisuudessa ne ovat pysyneet samana. Esimerkiksi kokemus itsestä saattaa vaihdella mielialan mukaan, vaikka kyvyt ja taidot olisivat säilyneet ennallaan. Kun mielialasta on keskusteltu, olisi hyvä seurata mielialaa esimerkiksi viikon verran. Seurantaan voi käyttää seuraavan tyyppistä työkalua:\nOppimisvalmentajan on hyvä antaa oppilaille tilaa ja välineitä säädellä omaa mielialaansa. Tämä on oppilaista huolehtimista ja välittämistä. Joskus oppilaiden omat luonnollisesti tapahtuvat mielialan kohotuskeinot voivat näyttäytyä varsin ihmeellisinä, mutta kun alkaa tunnistamaan sen, että ne ovatkin vain oppilaan pyrkimyksiä kohentaa oloaan, voi niihin alkaa suhtautumaan vaikka huumorilla. Kuvitellaan esimerkiksi tilanne, jossa oppilas saa luokan nauramaan jollakin vitsillä. Tässä voi olla kyseessä kollektiivinen pyrkimys nostattaa luokan ilmapiiriä ja kohentaa omaa mielialaa. Oppilaiden mieliala heijastuu väistämättä ikään kuin luokan ilmapiiriksi, jonka voi aistia monella tavalla. Siksi pyrkimys kohottaa oppilaiden mielialaa parantaa myös luokan oppimisilmapiiriä, ja näin ollen edistää olosuhteita oppimisen tilan kehittymiselle.\nMielialaa voikin siis kohottaa monella tavalla: *Salli keskustelut luokassa (äänenkäyttö huomioon ottaen) *Kuunnelkaa musiikkia / Anna oppilaiden kuunnella kuulokkeilla musiikkia tehtävän teon aikana *Leikkikää *Lukekaa *Katsokaa videoita *Sisustakaa luokkaa *Liikkukaa *Käykää luonnossa *Yllättäkää toiset oppilaat positiivisella tavalla *Auttakaa koulun henkilökuntaa *Keskustelkaa oppilaan kanssa kahden kesken huolista ja murheista\nTärkeintä oppilaalla on havahtua siihen, että sellainen ilmiö kuin mieliala on olemassa ja että sitä voi monin keinoin säädellä. Ehkä luettuasi tämän tekstin alat huomata laiskottelun, tahallisen häiritsemisen tai levottoman käyskentelyn sijaan oppilaiden luonnollisia mielialan vaihteluja ja pyrkimyksiä säädellä niitä. Ottakaa mieliala keskusteluun ja puhukaa siitä avoimesti. Oppilaiden on myös hyvä tarkastella itse asioita omassa elämässä, jotka nostavat ja kenties laskevat mielialaa. He voivat yksinkertaisesti kirjoittaa taulukkoon asioita, joiden avulla he voivat säädellä mielialaansa.\nNäin he voivat erilaisissa tilanteissa oivaltaa ja tiedostaa mitä heidän kannattaa ja on hyödyllistä tehdä säädelläkseen mielialaansa. Tämä parantaa yleisesti elämänhallinnan tunnetta ja kokemusta. Kiitos, kun luit blogin! Tutustu Kognitiivisten ja sosioemotionaalisten taitojen valmennuskirjaan: LUONNOLLINEN KOULU | luonnollinenluokka _______________\nhttps://www.psychologytoday.com/us/blog/ulterior-motives/201012/good-mood-enhances-some-kinds-learning Puura K. Lapsen masennus. Lääkärin käsikirja 2013. Duodecim. Helsinki. https://www.terve.fi/artikkelit/76000-lasten-ja-nuorten-masennus-ja-mielialahairiot\n357 katselukertaa0 kommenttia\nMitä tapahtuu, kun lapsi meditoi?\nLapsillakin on mielenterveys\nTehokas vinkki itsesäätelyyn alakouluun


Kämärin lauantaipäivässä kolme junnupeliä! | WP 35\nKämärin lauantaipäivässä kolme junnupeliä!\nEdustuksen vieraillessa Jyväskylässä pelaavat keltapaitojen juniorijoukkueet kotoisella Kämärillä.\nPäivä polkaistaan käyntiin jo klo 10:00 P15-ikäluokan pohjoislohkon ottelulla WP 35 – HSKT. Haaparannalta asti saapuvat vieraat ovat varsin hyvässä vireessä. Viikon takaisessa väliturnauksessa Jyväskylässä joukkue otti neljä voittoa kuudesta ottelusta. WP:lle on tiedossa todella kova ottelu, jota helpottanee hieman HSKT:n perjantai-illan ottelu JPS:a vastaan. Pohjoisen poikien jalat ovat varmasti vielä Viitaniemessä, kun ottelu vihelletään käyntiin Kämärillä. Todella raaka aika aloittaa pelaamaan aamukymmeneltä.\nToisessa ottelussa WP:n P13 isännöi JPS:a klo 12:30. Tähän ikäluokkaan WP sai juuri ja juuri joukkueen kasattua, ja moni pelaajista on vasta aloittanut lajin. JPS on yksi sarjan kärkipään joukkueista, joten kyyti voi olla WP:lle todella kylmää. Tärkeintä on kuitenkin joka tapauksessa se, että tässäkin ikäluokassa varkautelaiset saivat raavittua joukkueen kasaan. Toiminnan jatkuvuus on tärkeää eikä millään tavalla itsestään selvää. Jos vaikeiden aikojen yli selvitään, odottaa WP:tä varmasti hyvä tulevaisuus.\nPäivän päättää P17-ikäluokan ottelu WP:n ja JPS:n välillä. P17 menetti viime kauteen nähden kaksi ylivoimaisesti parasta pelaajaansa, kun Jimi Heinonen ja Ville Koskinen jäivät yli-ikäisiksi. Tällä kaudella tehot ovat olleet pitkälti Kristian Paukkosen varassa. WP on sarjassa viimeisenä ja kuudessa ottelussa omissa on heilahtanut 45 kertaa. JPS puolestaan johtaa sarjaa puhtaalla pelillä, joten odotettavissa on melkoista ryöpytystä. Maalijuhlat pystytään estämään vain todella tiiviillä puolustuspelillä, jossa Kämärin kapea kenttä tarjoaa edes jonkinlaista hyötyä kotijoukkueelle.\nSunnuntaina pelattavaan P21-otteluun WP 35 – Kampparit palataan vielä lähempänä. ”Paikallisottelu” sytyttää aina molemmat joukkueet ja vuosien varrella on nähty varsin hienoja kamppailuja kahden savolaisjoukkueen välillä tässä ikäluokassa. Kampparit on hallinnut useimpia matseja, mutta parhaat muistot varkautelaisilla on kevään 2012 pronssiottelusta, kun Kampparit kaatui pronssiottelussa peräti 10-2.\nLauantain 18.1.2014 junioriottelut Kämärillä:\nKlo 10:00 P15: WP 35 – HSKT\nKlo 12:30 P13: WP 35 –JPS\nklo 15:00 P17: WP 35 – JPS


Kimi Räikkönen keräsi hurjat suosionosoitukset Italiassa! Väänsi vitsiä suomalaisista valtavan fanijoukon edessä\nKimi Räikkönen väänsi vitsiä suomalaisista valtavan fanijoukon edessä - sai hurjat suosionosoitukset!\n30.08.2018 klo 7:33\nKimi Räikkönen ja Sebastian Vettel osallistuivat Milanossa järjestettyyn katuajotapahtumaan, jossa Ferrari-tähdet esittelivät työkalujaan kisanopeuksia hiljaisemmissa vauhdeissa.\nVideolla käydään läpi viikonlopun Monzan GP:n asetelmia.\nMonzan kotikisaan valmistautuvat Maranellon miehet keräsivät odotetusti valtavat suosionosoitukset uskollisisilta tifoseilta (faneilta). Kun Räikkönen asteli lavalle ennen varsinaista ajotapahtumaa, hän sai mahdollisesti jopa Vetteliä raikuvammat aplodit.\n- Tätä me odotamme tifoseilta Italiassa, Räikkönen tokaisi.\nRäikkönen siirtyi juontajan pyynnöstä keskemmälle lavaa. Kun hän oli saanut perinteisen "olen varma, että faneja on paljon ja teemme aina parhaamme" -urheilujargonin pois alta, oli juontajan aika täräyttää veikeämpi kysymys.\n- Haluaisitko sanoa yleisölle jotain italiaksi? Ciao (moi)? Buongiorno (päivää)? juontaja kyseli.\n- Voin puhua suomea, jos haluatte!\nJuontaja antoi luvan sanoa suomeksi mitä tahansa. Maailma oli auki, mutta Räikkönen päätyi täyttämään "ruutuaikansa" suomalaisvitsailulla:\n- Me suomalaiset puhumme vähemmän ja keskitymme ajamiseen.\nRäikkönen tiettävästi osaa italiaksi lähinnä joitakin perussanoja. Kun suomalaista haastateltiin ennen Milanon tapahtuman virallisia osuuksia, ainakin "prego" (eipä kestä) lähti varsin luontevasti, kun haastattelija kiitti italiaksi.\nKaksi vuotta sitten Räikkönen sanoi Sky Sportsin järjestämässä kepeässä haastattelusessiossa, ettei enää näin vanhalla iällä aio opetella uutta kieltä, koska siinä menisi hänen mukaansa tolkuttoman kauan.\n- Olin aika paska koulussa, hän täräytti tuolloin.\nAiheesta kertoi Suomessa ensimmäisenä MTV.\nRäikkösen esiintymisen näet oheisen Facebook-videoupotuksen kohdasta 18.15 alkaen. Jos upotus ei näy, se löytyy myös täältä.\nVideo: Kimi Räikkönen esitteli ajotaitojaan Sebastian Vettelille - näytti, miten auto lähtee ilman kytkintä: ”Sainko nyt ajokortin?”


Pahanhajuisen hengityksen hallinta | Colgate® Suunhoitotietoa\nEtusivu Suosittuja aiheita Pahanhajuinen hengitys Pahanhajuisen hengityksen kitkeminen\nPahanhajuisen hengityksen kitkeminen\nJos haluat tosissasi tietää, mikä aiheuttaa pahanhajuisen hengityksesi, kannattaa varata aika hammashuollon asiantuntijalta. Hammaslääkärisi osaa helposti tunnistaa syyllisen arvioituaan terveys- ja hoitotaustasi sekä tehtyään asianmukaiset tutkimukset. Pahanhajuisen hengityksen aiheuttajia on lukuisia, ja niihin kuuluvat tietyt ruoat, alkoholi tai tupakka, huono suuhygienia, parodontiitti, diabetes, kuiva suu, nenän tai nielun tulehdukset, keuhkotulehdukset tai paiseet, munuais-/maksavaivat, ruoansulatusongelmat ja raju laihdutus.\nOn tärkeää suorittaa läpikotainen suun puhdistus kotona kahdesti päivässä hammasharjalla ja fluoripitoisella antibakteerisella hammastahnalla sekä lankaamalla, jotta saadaan puhdistettua kaikki ruoanjäämät ja plakki hampaista, hammassilloista ja implantaateista. Myös kieli tulee harjata puhtaaksi hajuja aiheuttavilta bakteereilta. Julkaistussa tutkimuksessa kerrottiin kielen ja hampaiden harjaamisen yhdessä hampaiden lankaamisen kanssa vähentävän merkittävästi verenvuotoa ienkudoksissa kahden viikon aikana sekä vähentävän pahanhajuista hengitystä.1 Toinen Buffalon yliopistossa toteutettu kliininen tutkimus vahvisti, että hampaiden harjaaminen kahdesti päivässä antibakteerisella hammastahnalla ja kielen puhdistajan käyttö voi poistaa pahanhajuisen hengityksen.2\nKielen puhdistaminen on tie raikkaampaan ja puhtaampaan hengitykseen\nKielesi puhdistaminen on todella tärkeää. Voit ostaa Colgate 360 -hammasharjan, jossa on kielenpuhdistaja harjasosan takana. Näin puhdistat kätevästi sekä hampaat että kielen. Kun olet harjannut ylä- ja alahampaat antibakteerisella hammastahnalla, käännä hammasharja ympäri, aseta kielenpuhdistaja kielen takaosaan ja vedä sitä ulospäin kieltä pitkin aina kielen etuosaan asti. Kun olet puhdistanut yhden osan kielestä, huuhtele kielenpuhdistaja lämpimällä vedellä poistaaksesi hajuja aiheuttavat bakteerit. Aseta puhdistaja sitten seuraavaan kohtaan kielen takaosassa ja toista puhdistustoimenpide.\nKysy hammaslääkäriltäsi tai -hoitajaltasi neuvoa, kun valitset plakin ja hajuja aiheuttavien bakteerien poistoon tarvittavia tarvikkeita. Tutustu kotona toimiviin eri suunpuhdistamistekniikoihin. On myös hyvä kysyä ammattilaiselta, mitä suuhygieniatuotteita he suosittelevat itsellesi pahanhajuisen hengityksen poistamiseen (antibakteerinen hammasharja, antiseptinen suuvesi, kielenpuhdistaja ja hammasvälien puhdistaja).\nAvain puhtaaseen ja raikkaaseen suuhun on oikeanlainen ja säännöllinen suuhygieniasta hoitaminen kotona, sekä ammattilaisten sinulle antamien suositusten noudattaminen.


Euroopan unionin neuvosto Bryssel, 20. lokakuuta 2017 (OR. en) - PDF Free Download\nDownload "Euroopan unionin neuvosto Bryssel, 20. lokakuuta 2017 (OR. en)"\n1 Euroopan unionin neuvosto Bryssel, 20. lokakuuta 2017 (OR. en) Toimielinten välinen asia: 2017/0243 (NLE) 12968/17 SC 217 ECON 798 SÄÄDÖKSET JA MUUT VÄLINEET Asia: NEUVOSTON TÄYTÄNTÖÖNPANOPÄÄTÖS luvan antamisesta Alankomaiden kuningaskunnalle ottaa käyttöön yhteisestä arvonlisäverojärjestelmästä annetun direktiivin 2006/112/EY 193 artiklasta poikkeava erityistoimenpide 12968/17 HK/isk\n2 NEUVOSTON TÄYTÄNTÖÖNPANOPÄÄTÖS (EU) 2017/, annettu päivänä kuuta, luvan antamisesta Alankomaiden kuningaskunnalle ottaa käyttöön yhteisestä arvonlisäverojärjestelmästä annetun direktiivin 2006/112/EY 193 artiklasta poikkeava erityistoimenpide EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopimuksen, ottaa huomioon yhteisestä arvonlisäverojärjestelmästä 28 päivänä marraskuuta 2006 annetun neuvoston direktiivin 2006/112/EY 1 ja erityisesti sen 395 artiklan 1 kohdan, ottaa huomioon Euroopan komission ehdotuksen, 1 EUVL L 347, , s /17 HK/isk 1\n3 sekä katsoo seuraavaa: (1) Direktiivin 2006/112/EY 193 artiklassa säädetään, että tavaroita luovuttava tai palveluita suorittava verovelvollinen on pääsääntöisesti velvollinen maksamaan arvonlisäveron veroviranomaisille. (2) Direktiivin 2006/112/EY 199 a artiklan 1 kohdan g alakohdan nojalla jäsenvaltiot voivat säätää, että veronmaksuvelvollinen televiestintäpalvelujen suorituksista on verovelvollinen, joka vastaanottaa suorituksen (käännetty verovelvollisuus). Alankomaat ei hyödynnä tätä mahdollisuutta. (3) Alankomaissa on viime aikoina havaittu petoksia televiestintäpalvelujen alalla. Tämän vuoksi Alankomaat haluaisi ottaa käyttöön käännetyn verovelvollisuuden televiestintäpalvelujen kotimaan suorituksissa. (4) Direktiivin 2006/112/EY 199 a artiklan 1 kohdan mukaan käännettyä verovelvollisuutta voidaan soveltaa 31 päivään joulukuuta 2018 ja soveltamisen vähimmäisaika on kaksi vuotta. Koska soveltamisen vähimmäisaikaa koskevaa edellytystä ei voida täyttää, Alankomaat ei voi soveltaa käännettyä verovelvollisuutta kyseisen direktiivin 199 a artiklan 1 kohdan g alakohdan perusteella. (5) Tästä syystä Alankomaat pyysi komissiossa 11 päivänä heinäkuuta 2017 vastaanotetuksi kirjatulla kirjeellä poikkeusta direktiivin 2006/112/EY 193 artiklasta saadakseen luvan soveltaa käännettyä verovelvollisuutta televiestintäpalvelujen suorituksiin kyseisen direktiivin 395 artiklan perusteella /17 HK/isk 2\n4 (6) Komissio antoi direktiivin 2006/112/EY 395 artiklan 2 kohdan mukaisesti Alankomaiden pyynnön tiedoksi muille jäsenvaltioille 5 päivänä syyskuuta 2017 päivätyllä kirjeellä. Komissio ilmoitti Alankomaille 6 päivänä syyskuuta 2017 päivätyllä kirjeellä, että sillä oli kaikki pyynnön arvioimiseen tarpeellisiksi katsomansa tiedot. (7) Pyydetyn poikkeuksen tarkoituksena on estää arvonlisäveropetokset televiestintäpalvelujen alalla. Vaikka televiestintäpalvelujen suoritukset ovat alttiita petoksille ja niitä seurataan tiiviisti, Alankomaissa havaittiin äskettäin puheluminuutteja koskevia petollisia kaupankäyntijärjestelmiä, joissa oli mukana useita vale- ja puskuriyrityksiä. Kyseisistä järjestelmistä aiheutuu huomattavaa verotulojen menetystä. (8) Alankomaiden toimittamien tietojen perusteella perinteiset menetelmät petosten paljastamiseen ja ehkäisyyn eivät ole tehokkaita, sillä palvelut ovat peräisin unionin ulkopuolelta eikä niitä mainita missään rekisterissä tai luettelossa. Maksut suoritetaan maksualustojen kautta unionin ulkopuolisille pankkitileille, jolloin liiketoimia on vaikeampi havaita ja niistä on mahdotonta saada tietoa pankeilta. Alankomaat huomauttaa, että ilman käännetyn verovelvollisuuden soveltamista näihin palveluihin verotuksellinen tappio kasvaa eksponentiaalisesti. (9) Alankomaille olisi sen vuoksi annettava lupa soveltaa käännettyä verovelvollisuutta televiestintäpalvelujen suorituksiin 31 päivään joulukuuta 2018 asti. (10) Poikkeuksella ei ole kielteistä vaikutusta arvonlisäverosta kertyviin unionin omiin varoihin, ON HYVÄKSYNYT TÄMÄN PÄÄTÖKSEN: 12968/17 HK/isk 3\n5 1 artikla Poiketen siitä, mitä direktiivin 2006/112/EY 193 artiklassa säädetään, Alankomaille annetaan lupa nimetä suorituksen vastaanottaja velvolliseksi maksamaan arvonlisävero veroviranomaisille, kun kyse on televiestintäpalvelujen suorituksista. 2 artikla Tämä päätös tulee voimaan päivänä, jona se annetaan tiedoksi. Tämän päätöksen voimassaolo päättyy 31 päivänä joulukuuta artikla Tämä päätös on osoitettu Alankomaiden kuningaskunnalle. Tehty Neuvoston puolesta Puheenjohtaja 12968/17 HK/isk 4


Markus Janssonin Blogi: Kuulostaako tutulta?\nTörmäsin tämmöiseen hassuun uutiseen Iltapaskassa. Kuulostaako tutulta jotenkin?\nUutistoimisto Reuters kertoo, että neuvostodiktaattori Josif Stalinin hirmutekoja tutkinut historiantutkija Juri Dmitriev käy oikeustaistelua muun muassa lapsipornosyytteitä vastaan. Dmitrievin lakimiehen mukaan syytteet ovat tekaistuja.\n..."Kun syyllinen tiedetään, niin rikos kyllä keksitään", on diktaattori Josif Stalinin aikaisen Neuvostoliiton hallintoon mielletty poliittinen linja. Vaikka Stalinista on aika jättänyt kauan sitten, historiantutkija Juri Dmitrievinasianajajan Viktor Anufrievin lausunnoista voi päätellä, että hänen mielestään Stalinin hallinnon ajatusmaailma elää edelleen.\n...Reuters kertoo, että aiempi mielentilatutkimus tuli siihen tulokseen, että Dmitriev on järjissään. Myöskään yhdeksästä syyttäjän todisteena käyttämästä valokuvasta ei löytynyt viitteitä lapsipornosta. Joulukuun lopussa kuvat kuitenkin määrättiin kolmatta kertaa tutkittavaksi uudelleen."\nNiin, mutta Venäjähän on Venäjä ja Suomi on Suomi, eikös joo? Kyllä, ehdottomasti, olen täysin samaa mieltä. Venäjän ihmisoikeustilanne on nimittäin selvästi Suomea parempi ja Venäjän rikoslaissakin syytetyllä on enemmän oikeuksia kuin mitä Suomessa on. Joten jos Venäjällä touhu on tommoista niin ajatelkaa, millaista se voi olla Suomessa.\nEi mulla muuta. Jatkakaa torjuntareaktiotanne ja kognitiivista dissonanssianne kuten tähänkin asti. Ette te herää.\nKirjoittaja Markus Jansson at 07:15\nEräs jenkeissä 25vuotta ollut kaveri kertoi et kun sut todetaan "yhteiskunnan viholliseksi" jostain syystä?? niin ensin susta tehdään sexual-predator, ja sit sulta viedään ajokortti, jollain tekaistulla syyllä, näin siis jenkeissä.Taitaa olla ihan maailmanlaajuinen tapa siionistien hallitsemissa systeemeissä?\n11. tammikuuta 2018 klo 9.39\nVenäjällä paremmat ihmisoikeudet kuin Suomessa? Ei helvetti. Luuletko että kukaan enää uskoo näitä sun juttuja?\n18. tammikuuta 2018 klo 3.58


Tiesitkö, että lapsenhuoltolaki muuttui vuoden 2019 loppupuolella?\nHuoltajilla on entistä korostuneempi velvollisuus suojella lasta. Lapsen tulee saada olla vapaa väkivallan uhasta, lapselle tärkeitä ihmissuhteita tulee vaalia ja vaikuttaa siihen, että ihmissuhteet ja tapaamisoikeus toteutuu. Lapsella on oikeus tavata hänelle tärkeitä henkilöitä, muitakin kuin vanhempiaan. Tuomioistuin voi vahvistaa tämän oikeuden päätöksellään. Tällöin lapsella tulee olla kyseiseen henkilöön vakiintunut suhde, jota voidaan verrata lapsen ja vanhemman väliseen suhteeseen.\nVuoroasumisen mahdollisuus on lisätty lakiin. Kuitenkaan lapsella ei voi, huolimatta vuoroasumisesta, olla kuin yksi virallinen asuinpaikka. Vuoroasumisella voidaan varmistaa läheisten suhteiden säilyminen molempiin vanhempiin. Kuitenkin lapsen kehitystaso ja lapsen toiveet ja käytännön toteutusmahdollisuudet on huomioitava. Muutoinkin lapsen toiveita tulee huomioida mahdollistamalla lapsen osallisuus häntä koskevien asioiden käsittelyyn.\nVanhemmat voivat yhdessä sopia vuoroasumisesta. Myös tuomioistuin voi määrätä lapsen vuoroasumisesta. Lapsen huolto voidaan sopia myös vanhempien yhteispäätöksellä vanhempien tai toisen vanhemman ohella oheishuoltajalle.\nJos toinen vanhempi haluaa muuttaa, hänen tulee ilmoittaa toiselle vanhemmalle aikomuksestaan ja tulevasta asuinpaikasta, jos muutto vaikuttaa lapsen huoltoon ja tapaamisoikeuteen ja sen toteutumiseen. Muutosta kertominen voidaan kuitenkin jättää siinä tapauksessa tekemättä, että sen avulla torjutaan henkeen, terveyteen tai vapauteen kohdistuva välitön ja vakava uhka.\nEnnen lapsen syntymää tunnustettu vanhemmuus isyys- tai äitiyslain nojalla tekee tunnustajasta lapsen huoltajan vanhemmuuden vahvistamisen myötä. Vanhemmat voivat tahtoessaan sopia, mutta tuomioistuimella on oikeus määrätä lapsen huoltajavanhemmalle tai muulle huoltajaa vastaavalle henkilölle oikeuden saada lasta koskevia salassapidon piiriin kuuluvia tietoja viranomaisilta tai palveluntuottajilta.\nMyös olosuhdeselvityksen yhteydessä tulee keskustella lapsen kanssa. Lapsen näkemys ja toiveet tulee selvittää, jos lapsen ikä sen mahdollistaa ja lapsi suostuu tähän. Kuitenkaan keskustelu lapsen kanssa ei ole välttämätöntä, jos se selvästi ei ole tarpeen. Tuomioistuin asettaa määräajan selvityksen tekemiselle.\nVanhempien sopimuksella tai tuomioistuimen määräyksellä tapaamiset voidaan toteuttaa tuetusti tai valvottuina tai niiden aloitus ja lopetus voi olla valvottu. Valvonta tapaamisissa tulee tapahtua perustellusta syystä ja vain siinä tapauksessa, että tapaamisten tukeminen tai valvotut vaihdot eivät ole riittäviä lapsen edun toteutumiseksi.\nJotta tapaamisoikeus toteutuu, tuomioistuin voi tarvittaessa asettaa uhkasakon tehosteeksi. Tämä tulee kyseeseen kuitenkin ainoastaan, jos vanhemman tai lähihuoltajan toiminta on sellaista, että on aihetta epäillä, ettei hän noudata vapaaehtoisesti tapaamisoikeutta.\nTuetaan yhdessä lapsen oikeuksien toteutumista, myös tänä haastavana aikana! Viime viikkoina koulut ovat olleet kiinni ja opetus tapahtunut pääasiallisesti kotona. Tämä vaatii kaikilta venymistä ja pitkää pinnaa. Lapset tarvitsevat apua koulutehtävissä, samalla kun vanhemmat yrittävät saada työt hoidettua etänä. Myös tekninen kamppailu on kaikille tuttua. Kuitenkin lapsella on oikeus erityiseen suojeluun samoin kuin sivistyksellinen oikeus ja näin ollen opettajilla ja vanhemmilla on velvollisuus tukea lapsen koulunkäyntiä ulkoisista olosuhteista huolimatta. Myös lapsen oikeus riittävään ravintoon ja vapaa-aikaan on turvattava. Perhe-elämä ja vanhempien välit saattaa kiristyä jatkuvan eristyksen myötä varsinkin pienissä asunnoissa. Myös eroajatukset saattavat tulla osaksi arkea.\nEristyksestä huolimatta lapsella on myös oikeus tavata etävanhempaansa ja uusi lapsenhuoltolakikin korostaa vanhempien velvollisuutta tukea tämän tärkeän lapsen oikeuden toteutumista.\nJos koronasta yritetään etsiä jotain hyvää ja muutosta parempaan, niin ehkäpä se on etätyö. Pandemia on opettanut ja pakottanut meidät etätyöhön. Ilmasto kiittää ja ihmisten jaksaminen paranee kun työmatkat jäävät pois, turhat palaverit jäävät pois ja työaika tulee käytettyä joustavammin. Vai paraneeko? Osaammeko hallita kotona tehtävää työtä?\nTyöaikalaki ei tunne sanaa etätyö. Uudessa, vuoden alusta voimaan tulleessa työaikalaissa otettiin käyttöön joustotyöaika-käsite vaikka etätyökin oli sanana tarjolla lain valmistelun yhteydessä. Joustotyöajalla tarkoitetaan kuitenkin etätyötä. Sinällään termillä ei ole mitään merkitystä, sen tarkoitus on sitäkin oleellisempi.\nJoustotyöaika on työaikaa, jota ohjaa työnantajan direktio-oikeudet ja velvollisuudet aivan kuin työpaikalla tehtävässä työssä. Työntekijä on myös työnantajan tapaturmavakuutuksen piirissä vaikka tekeekin työtä kotisohvalla. Joustotyöstä on tehtävä aina kirjallinen sopimus, jossa määritellään työajan käyttäminen. Siis milloin ja kuinka paljon työntekijä voi tehdä joustotyötä eli etätyötä. Sopimukseen on kirjattava vapaapäivät ja myös ne päivät, jolloin joustotyöaikaa käytetään. Nimestään huolimatta laki ei salli ylenpalttisesti joustoa kokonaistyöajassa vaan edelleenkin sen on pysyttävä keskimäärin 40 tunnissa, mutta tasoittuminen voi tapahtua neljän kuukauden aikana. Oleellinen uudistus uudessa työaikalaissa on se, että jos joustotyöaikaan päädytään, voi työntekijä päättää yli puolet työaikansa sijoittelusta ja tekopaikasta. Tämä tuo huimasti lisäarvoa sellaiseen työhön, joka ei ole riippuvainen tietystä päivärytmistä.\nOn siis hyvä pitää mielessä, että etätyö/joustotyö on työaikaa vaikka aina ei siltä tuntuisikaan. Työaikalain tarkoituksen on vetää yhä rajaa työn ja vapaa-ajan väliin. Ei ole tarkoitus, että työpäivät venyvät vain, koska tehdään työtä kotona. Ja jos läppäri napsahtaakin kiinni, tuleeko silti silmäiltyä sähköposteja kännykästä vielä iltamyöhään. Se ei ehkä tunnu työltä, mutta aivomme kuitenkin jatkavat työpäivää kun nukahdamme. Pilkkovat kyseisen sähköpostin tietoja, tallentavat niitä ja jalostavat huomista varten.\nOlemme siis uuden tilanteen edessä: meidän jokaisen etätyöläisen on oltava nyt itsemme työsuojelija. Onko ruokatauko tullut pidettyä, onko muita taukoja riittävästi ja onko ergonomia kunnossa?\nAiheuttaako korona-epidemian aikaansaama poikkeustilanne muutoksia sopimussuhteisiisi – jääkö esimerkiksi ulkomailta vuokraamasi ja ennakkoon maksamasi autonvuokra tai hotelliyöpyminen hyödyntämättä tai kuntosalin kausikortti käyttämättä?\nVallitseva poikkeustilanne koskettaa meitä kaikkia. Monelta on jo jäänyt esimerkiksi lomasuunnitelmat toteutumatta tai ne on vaarassa jäädä. Tämä aiheuttaa ymmärrettävästi sekä paljon harmia että myös huolta; jääkö ennakkoon maksettu palvelu tappiokseni. Monet palveluntarjoajat pyrkivät nyt, kukin mahdollisuuksiensa mukaan, olemaan joustavia jo luonnostaan, mutta jokaisen on kuitenkin hyvä tietää myös juridiset oikeutensa – ne luovat turvaa tilanteessa, jossa sopua palveluntarjoajan kanssa ei synny.\nMikäli matkasi on pandemian vuoksi peruutettu ja määränpäässä odottava palvelu hyödyntämättä, ole yhteydessä palveluntarjoajaan ja pyri sopimaan maksun palauttamisesta tai palvelun siirrosta tulevaan ajankohtaan. Tarkista myös tekemäsi varauksen mahdolliset peruutusehdot. Varmista, millä maksutavalla olet palvelun suorittanut. Tietyissä palveluntarjoajan sopimusrikkomustilanteessa voit vaatia korvausta myös luottokorttiyhtiöltäsi.\nKoronan vaikutukset voivat valitettavasti näkyä myös myyjien ja palveluntarjoajien tulevina konkursseina, jolloin palvelu tai tuote jää saamatta tai sovittu suoritus kesken. Omien taloudellisten tappioiden minimoimiseksi on näissäkin tilanteissa syytä olla tarkkana ja kartoittaa käytössä olevat eri etenemisvaihtoehdot: miten saamatta jäänyt palvelu on maksettu, kuinka suuri tappio on aiheutunut, onko konkurssipesällä mahdollisuus saattaa kesken jääneet toimitukset loppuun tai voinko itse teettää tekemättömän työn toisaalla ja vaatia tästä aiheutuneen kulun konkurssipesältä sekä miten ja milloin tämä tulee oikea-aikaisesti tehdä.\nYllä mainitut ja muut tämän kaltaiset tilanteet ja kysymykset koskettavat nyt ja lähitulevaisuudessa valitettavan monia. Parhaan etenemisvaihtoehdon ja taloudellisen tappion minimoimiseksi tilanteen juridinen ymmärrys on erittäin oleellista. Toki ammattilaisen tuki tuo helpotusta muutenkin.\nToimistomme korona-neuvonta palvelee maksutta numerossa 050 911 5001 tai halutessasi voit lähettää kysymyksesi meille myös sähköpostitse osoitteeseen toimisto@forlex.fi. Lakimiehemme vastaa kysymykseesi viipymättä ja tarvittaessa sovimme jatkotoimet kanssasi yhdessä.\nYhdessä tästä selviämme!\nToimistomme sijaitsee Helsingin sydämessä, mutta tulemme sinne, missä meitä tarvitaan!


Helsinki on nyt 800 työmaan kaupunki: Poikkeusjärjestelyt sumputtavat autoja ja piinaavat hermoja | Tietyöt | HS\nHelsinki on nyt 800 työmaan kaupunki: Poikkeusjärjestelyt sumputtavat autoja ja piinaavat hermoja\nPäivitetty: 19.8.2016 6:41\nPääkaupunkiseutua piinaa yhtäaikaisesti monta tietyötä ja työmaata, jotka vaikuttavat liikenteeseen ja työmatkoihin.\nKehä I:n ja Kehä III:n tietyöt sekä Junatien kaukolämpötyömaa sumputtavat autoilijoita. Kalasataman ja Pasilan jättityömaat hämmentävät myös pyöräilijöitä ja jalankulkijoita.\nPoikkeavat liikennejärjestelyt aiheuttavat ärtymystä, ja tehdyt valitukset päätyvät Helsingin rakennusviraston alueidenkäytön osastolle. Osaston tekninen asiantuntija Reijo Alaoja muistuttaa, että kaupungissa on nyt 800 työmaata ja vain 15 tarkastajaa, jotka käyvät niitä läpi.\n”Ihmettelen itsekin, että työmaita on näin paljon. En muista tällaista vuotta olleen aiemmin”, Alaoja sanoo.\nTarkastajille se tarkoittaa suurta työmäärää. Joskus päätöksiä järjestelyistä pitää tehdä nopeasti. Kalasataman työmaan eteläistä pyöräreittiä pidettiin auki vain kaksi tuntia.\n”Kahdessa tunnissa viisi ihmistä oli jäädä auton alle. Ajoradan ylitystä ei saatu turvalliseksi mitenkään, joten väylä piti sulkea.”\nToinen liikenteellisesti haastava paikka on ollut kauppakeskus Triplan työmaa Pasilassa. Liikennejärjestelyistä alueella on Alaojan mukaan esitetty useita suunnitelmia. ”Nykyistä parempaa ratkaisua emme ole keksineet.”\nEniten ruuhkaa aiheuttavat Taka-Töölön puoleisen Helsinginkadun kadunrakennustyömaan ja hulevesiviemärin työmaiden liikennejärjestelyt, kertoo Helsingin, Espoon ja Vantaan kaupunkioperaattori Riikka Tuomi. Hän vastaa kaupunkien liikennevalojärjestelmien toiminnasta sekä liikenteen häiriötietojen keräämisestä Pääkaupunkiseudun liikenteenhallintakeskuksessa.\n”Koska Helsinginkadullakin rakennetaan, alueelle syntyy paljon ruuhkia ja tehtäviä liikennepäivystäjälle”, Tuomi sanoo.\nLiikennepäivystäjä päättää, millä ohjelmalla liikennevalot toimivat. Ruuhkatilanteessa käytetään ruuhkaohjelmaa, jossa kiertoaika on pidempi. Autojonoja ilmestyy työmaiden takia myös Lautatarhankadulle, Mannerheimintielle ja Simonkadulle. Nyrkkisäännön mukaan aina kun ajokaistoja vähennetään, jonoja syntyy. Jos työmaa on ollut tiedossa etukäteen, siihen pystytään varautumaan myös liikennevalo-ohjauksella. ”Jos huomaamme jossain tilapäisessä liikennejärjestelyssä korjattavaa, olemme yhteydessä rakennusviraston alueiden valvontaan. Tosin jos työmaa ja poikkeusjärjestelyt ovat jo olemassa, muutoksien tekeminen voi olla hankalaa.”\nToisin kuin voisi kuvitella, Kalasatamassa ja Pasilassa liikenne sujuu liikennevalopäivystäjien mukaan ilman kummempia ruuhkia. Isojen kauppakeskusten, Redin ja Triplan, työmaat muuttavat järjestelyjä pitkäksi aikaa, mutta niihin ehtii myös tottua. Eniten epätietoisuutta aiheuttaa, jos järjestelyt muuttuvat usein.\nRiikka Tuomen mukaan etenkin Pasilasta on tullut jonkin verran huomioita siitä, että poikkeusjärjestelyihin ei opita nopeasti. ”Kaikkien liikkujien täytyy olla varovaisia ja valppaina, kun järjestelyt muuttuvat. Kun ihmiset hakevat uusia reittejä totuttujen reittien tilalle, selkeällä opastuksella on suuri merkitys”, Tuomi sanoo.\nHän korostaa, että tilapäisiäkin reittiopasteita on syytä noudattaa turvallisuuden takia.\nKehä I on loppukesästä ollut autoilijan painajainen. Rakennusviraston viestintäsuunnittelija Roy Koton mukaan kehätien matka-aika on pahimmillaan kaksinkertaistunut. Viikin liittymä alkaa kuitenkin olla jo valmis, ja kaistoja otetaan vähitellen lopulliseen käyttöön. Kun HS testasi Kehä I:n liikennettä sateisena torstaiaamuna Puotilasta Länsiväylän alkuun asti, matka-aika oli 35 minuuttia. Vain Pakilan kohdalla keskikaista pysähtyi hetkeksi täysin. Koton mukaan Kehä I onkin malliesimerkki siitä, miten suuria töitä voidaan hoitaa siten, että liikenne soljuu sujuvasti. Rakennusvirasto myöntää lupia liikenteen poikkeusjärjestelyille Helsingissä, joten heillä on vastuu ja kokonaiskuva työmaiden määrästä.\n”Lupia myönnettäessä pyritään katsomaan, ettei paikkoja tukita totaalisesti. Aina siinä ei ole onnistuttu”, Roy Koto myöntää. Työmaiden määrään vaikuttaa eniten rakennusbuumi. ”Nyt rakennetaan valtavasti. Maallikolle vaikuttaa siltä, että kadut ovat auki joka paikassa.”\nToinen syy on luonnollisesti vuodenaika. Sulaa maata pystyy kaivamaan helpommin, joten pian helpottaa. Moni nyt jylläävistä työmaista loppuu syys- tai lokakuun lopussa.\nPoliisi saa palautetta ruuhkista, vaikkei voi niille mitään\nTyömaiden vaikutuksen liikenteeseen näkee työssään myös poliisi. Ylikomisario Pekka Höök Helsingin poliisilaitokselta kertoo, että työmaat näkyvät lisääntyneinä ruuhkina. Tilanne on ollut poikkeuksellinen, kun sekä Kehä III:lla että Kehä I:llä on ollut työmaita yhtä aikaa.\n”Vaihtoehtona tarjotaan, että ihmiset muuttaisivat aikataulujaan tai reittejään, mutta kaikki eivät siihen pysty. Ruuhkat taas lisäävät pieniä onnettomuuksia”, Höök sanoo.\nKesäaikana hämmennys liikenteessä lisääntyy, kun teillä liikkuu paljon ulkopaikkakuntalaisia. Pään sisällä oleva muistikuva reiteistä ei välttämättä enää täsmää, eivätkä navigaattoritkaan kerro kaikista työmaista tai poikkeusjärjestelyistä. Pasila näyttäytyy poliisinkin silmissä poikkeuksellisen hankalana paikkana. Höökin havaintojen mukaan muuttuvien järjestelyiden keskellä on sattunut ainakin useita läheltä piti -tilanteita. Työmaista aiheutuvaan onnettomuussumaan hän ei kuitenkaan ole törmännyt. Poliisi saa Höökin mukaan paljon palautetta työmaajärjestelyistä, vaikkei niihin pysty vaikuttamaan. Päätökset tehdään rakennusvirastossa ja kaupunkisuunnitteluvirastossa.\n”Saamme postia työmaista ja liikenteen poikkeusreiteistä. Ohjaamme niitä sitten eteenpäin”, Höök kertoo.\nHän korostaa toisten huomioimisen tärkeyttä, millä tahansa välineellä liikkuukin. Jos kaikki tienkäyttäjät ottaisivat toisensa huomioon, kolhuilta ja onnettomuuksilta vältyttäisiin.\nTärkeää on myös muistaa, ettei räyhääminen nopeuta ruuhkaa tai sujuvoita liikennettä. ”Yksittäisen ihmisen ei kannata ottaa valvojan roolia, vaikka joku tekisikin pikkurikkeen liikenteessä. Valvojan tehtävän saisi mielellään jättää poliisille.”Katso, miltä Kalasataman aamuruuhka näyttää lintuperspektiivistä. HS.fi/HSTV\nTietöitä on tänä syksynä ennätysmäärä\nHelsingissä on nyt 800 työmaata, joista 400 on avonaisia kaivantoja. Lisäksi kaduilla on sata erillistä rakennusviraston myöntämää liikenteen poikkeusjärjestelyä. Työmaat jaetaan 15 tarkastajan kesken. Helsingin kaupunki saa työmaiden aiheuttamista liikennejärjestelyistä 5–10 valitusta päivässä.


Jukka Torikka: joulukuuta 2012\nKommentit kunnallisvaaleista 2012\nKaikkia lukemiani kunnallisvaalianalyyseja tuntuu yhdistävän hämmennys siitä, että mitään radikaalia ei tapahtunut. Vaali-illasta tuli jännityksen jälkeen anti-kliimaksi. SDP ei saanut kammettua Kokoomusta suurimman puolueen paikalta, eivätkä Perussuomalaiset yltäneet eduskuntavaalien kaltaiseen invaasioon.\nMonissa yksittäisissä kunnissa puolueiden voimasuhteet muuttuivat radikaalistikin, mutta valtakunnan tasolla kansalaisten voi tulkita äänestäneen status quon jatkumisen puolesta. Suurin muutos puolukentässä oli paluu kolmen suuren puolueen tilanteeseen. Perussuomalaisten vitsi ei enää jaksanut naurattaa ja puolue putosi keskikastiin.\nVoinee olettaa, että Timo Soinia eläkkeelle puoluejohtajan tehtävistä tönivät pyrkyrit saivat lisää intoa vaatimuksilleen päästä kalifiksi kalifin paikalle. Olisi mielenkiintoista päästä seuraamaan kärpäsenä katossa sisältä päin, kuinka Perussuomalaiset jakavat Soinin ennakkoperintöä. Paljon rahaa, valtaa ja näkyvyyttä on jaossa, kun muu puolue pääsee päivänvaloon Soinin varjosta.\nHuolestuttavaa on myös se, kuinka yhteistyökykyisiä monissa kunnissa suurissakin määrin valituiksi tulleet Perussuomalaisten valtuutetut ovat. Valtuustokausi alkaa vasta vuodenvaihteen jälkeen, mutta neuvottelut luottamustehtävien jakamisesta ovat jo antaneet neuvottelijoille käsityksen siitä, kuinka helppo tai vaikea kausi tulee olemaan.\nPahimmassa tapauksessa Perussuomalaiset heittäytyvät kunnissa kiukuttelemaan ja saavat kunnan päätöksenteon sakkaamaan seuraavan neljän vuoden ajaksi. Jarruttaminen ja kapuloiden heittäminen rattaisiin on aina helpompaa, kuin asioiden edistäminen ja kunnan kehittäminen paremmaksi.\nKunnissa ei ole samanlaista hallitus-oppositio-asetelmaa, kuin eduskunnassa. Pieni känkkäränkkäryhmä voidaan sulkea päätöksenteon ulkopuolelle, kuten tehtiin kaikista yhteistyötarjouksista kieltäytyneille Perussuomalaisille Jyväskylässä 2008 vaalien jälkeen. Mutta koska suurta ryhmää ei voi asettaa tällaiseen de facto - oppositioon, tulisi mielestäni harkita, voitaisiinko erityisissä ongelmatapauksissa kaupunginhallitus ja muut toimielimet valita valtuuston yksinkertaisella enemmistöllä.\nSDP:n menestys ja strategia\nSDP valitsi strategiakseen kunnallisvaaleissa Kokoomuksen haastamisen. Vastakkainasettelu tekee äänestäjille vaihtoehdot selkeiksi ja antaa kahdelle puolueelle mahdollisuuden keskinäisellä kisailullaan hallita julkisuuden ilmatilaa. Paras esimerkki tämän strategian soveltamisesta on eduskuntavaaleista 2003, jolloin vaalikeskusteluissa pääministeri Paavo Lipponen ja häntä haastanut keskustajohtaja Anneli Jäätteenmäki debatoivat ja Kokoomuksen Ville Itälä jäi sivustakatsojaksi. Kokoomus hävisi vaalin kirkkain luvuin.\nKokoomuksen haastaminen on myös herkkua demareiden jäsenkunnalle ja uskollisille kannattajille. Kokoomus näyttäytyy ideologisesti kaukaisena oikeistopuolueena ja hyvinvointiyhteiskunnan vihollisena, joten sen kanssa taisteleminen tuntuu aatteellisemmalta, kuin muiden puolueiden kanssa.\nMutta strategia ei tuottanut toivottua lopputulosta. Miksi?\nYksi syy on se, että muutkin puolueet kävivät Kokoomuksen kimppuun. Vaalikamppailun asetelma ei näyttäytynyt olevan SDP vs Kokoomus, vaan Kokoomus vastaan maailma. Jyrki Katainen pystyi vastaamaan haastajille hillitysti ja rauhallisesti - ja puhumaan Kokoomuksen kannattajien rakastamasta uudistamisesta, vaikka kaikki uudistukset olivatkin seisahtuneet. Kokoomus keräsi kaikkien niiden äänet, jotka Katainen vakuutti. Niiden äänet, joita Katainen ei vakuuttanut, hajaantuivat kaikille muille puolueille.\nToinen selittävä tekijä on se, että vaikka Kokoomuksen haastaminen miellyttää SDP:n peruskannattajia, ei se tunnu puhuttelevan liikkuvia äänestäjiä. Kokoomuksen haastaminen on järkevää, jos tahdotaan innostaa omia kannattajia, mutta yhdistettynä vaaliteemoihin, jotka myös olivat demarien peruskauraa ei ilmeisesti pystytty vakuuttamaan liikkuvia äänestäjiä.\nTällä en tarkoita sitä, etteikö Kokoomusta pitäisi haastaa tai etteivätkö "perushyvinvointiyhteiskuntateemat" olisi tärkeitä ja puolustamisen arvoisia. Vaalikampanja on eri asia, kuin puolueen aatteellinen sisältö. Kampanja on väline, jolla hankitaan ääniä, joiden avulla toteutetaan puolueen aatteellisia tavoitteita.\nEn voi olla miettimättä, kuinka vaalissa olisi käynyt, jos nyt valitun haastamisstrategian sijaan olisi jatkettu hyvän perusduunin tekemistä, puhuttu suhteellisen myönteisiä asioita hallituskumppaneista ja otettu vaalikampanjassa esiin jokin uusi, räväkkä ja demareille epätyypillinen teema, kuten pienyrittäjät kunnissa. Jälkiviisautta, tiedän, mutta mielestäni tarpeellista pohdintaa.\nOmalta osaltani vaalit eivät menneet kovin hyvin. Sain 33 ääntä. (Äänet äänestysalueittain tämän kirjoituksen lopussa) Sillä ei kovin pitkälle pötkitä, mutta olen erittäin kiitollinen siitä, että kaikki nämä ihmiset ovat asiaa pohtineet, päättäneet mennä äänestyspaikalle ja antaa ainoan äänensä niille tavoitteille, joita minä edustan. Lämmin kiitos teille.\nMukava ajatus on myös se, että kaikki äänet ovat tulleet kampanjoimalla. Koska minulla ei ole sukulaisia tai juurikaan ei-poliittisia ystäviä Lahdessa, jokainen ääni piti hankkia kampanjoimalla. Ne ihmiset, jotka ovat minua päättäneet äänestää, ovat tehneet sen joko kadulla kohdatessa käytyjen keskustelujen tai saamansa vaalikirjeen pohjalta. Asioiden perusteella, joka tapauksessa.\nVaalikampanjointi oli huikeaa! Ensin ihmisten lähestyminen tuntuu vieraalta ja tungettelevalta, mutta pian siitä tulee luontevaa, mukavaa ja jopa huumaavaa. Nyt pitäisi päästä takaisin normaaliin, vaalien väliseen tilaan. Edelleen korkeita taloja nähdessä tulee mietittyä, kuinka paljon esitteitä sinne voisi jakaa ja lastenvaunuista tulee mieleen "Noille täytyy antaa ilmapallo ja esite", mutteiköhän se mene ohi.\nKampanjoidessa sain paljon hyvää palautetta, mikä auttoi ratkaisevasti jaksamaan intensiivistä vaalityötä. Moni kiitteli kahveista tai sanoi "oikea puolue". Jotkut kertovat kohdanneensa vaalikentillä hyvinkin epäasiallista ja jopa vihamielistä suhtautumista, mutta itse en sellaiseen törmännyt.\nSen sijaan olin havaitsevinani, että ennakkoäänestyksen päättymisen ja varsinaisen vaalipäivän välillä tapahtui jonkinlainen ilmapiirin muutos. Myönteistä palautetta alkoi tulla vähemmän ja kansalaiset suhtautuivat joko minuun, SDP:hen, yleisesti vaaleihin tai kaikkiin näistä aiempaa epäluuloisemmin ja varovaisemmin. Oliko kyse vaaliväsymyksestä vai tapahtuiko jotain muuta?\nVaali-ilmapiirin äkillinen muuttuminen saattoi johtua Keskustan tekemästä välikysymyksestä, johon hallitus päätti vastata keskiviikkona 24.10., eli ennakkoäänestyksen päättymisen jälkeen, mutta ennen varsinaista äänestyspäivää. Tekemällä välikysymyksen paljon puhutusta sote-uudistuksesta Keskusta halusi saada hallituspuolueet vaikuttamaan aikaansaamattomilta riitelijöiltä, jotka eivät pysty toteuttamaan suunnittelemiaan uudistuksia.\nIlmeisesti suunnitelma ainakin jossain määrin onnistui. Keskusta pystyi kylvämään epävarmuutta äänestäjien joukkoon ja monet jättivät kokonaan äänestämättä varsinaisena vaalipäivänä. Keskusta tapaa saada suhteellisesti enemmän ääniä ennakkoäänestyksessä, kuin muut puolueet. Siksi Keskusta pystyi hyvin ajoitetulla välikysymyksellään nousemaan takaisin suurten puolueiden kastiin. En voi muuta, kuin onnitella.\nMielenkiintoinen tapaus on myös toveri Riitta Mäkisen menestys Jyväskylässä. Riitta sai vaaleissa uskomattomat 1870 ääntä ja jätti taaksensa esimerkiksi ministeri Henna Virkkusen ja keskustakonkari Mauri Pekkarisen. Riitta on toiminut Jyväskylän perusturvalautakunnan puheenjohtajana ja tässä tehtävässään johdonmukaisesti puolustanut perusturvaa leikkauksilta. Hän on näyttäytynyt hyviksenä, pienten puolustajana joka uskaltaa asettua vastustamaan leikkausintoilijoita.\nRiitan menestyksessä on tärkeä opetus. Heikkojen puolella oleminen ja hyvinvointiyhteiskunnan puolustaminen toimii ja äänestäjät palkitsevat sen vaaleissa. Sen sijaan "Kyllähän minä haluaisin puolustaa heikkoja ja hyvinvointiyhteiskuntaa, mutta kun piilokokoomuslainen asiantuntija näytti sellaiset ja tällaiset madonluvut, niin nyt pitääkin leikata" ei toimi.\nEnsi vuosi on pitkästä aikaa vaaliton vuosi. Puolueet pääsevät mittelemään voimiaan ja äänestäjät vertailemaan ideologioita kesällä 2014 Euroopan parlamentin vaaleissa. Silloin SDP:llä on erittäin hyvä tilaisuus palauttaa demarimeppien määrä takaisin kolmeen.\nMyös Esa Suominen on kirjottanut hyvän ja minua kriittisemmän vaalianalyysin.\nSaamani äänet alueittain:\n012 Ahtiala 3\n014 Asemantausta 2\n017 Hennala 0\n024 Jalkaranta 1\n011 Karisto 1\n003 Kartano 2\n016 Kerinkallio 0\n001 Keski-Lahti 8\n002 Keskusta 2\n008 Kilpiäinen 0\n005 Kiveriö 3\n009 Kivimaa 1\n013 Kunnas 2\n021 Kärpänen 0\n018 Laune 0\n015 Liipola 1\n023 Metsäkangas 0\n007 Mukkula 0\n010 Möysä 1\n006 Niemi 1\n019 Nikkilä 0\n004 Paavola 3\n022 Pirttiharju 0\n020 Renkomäki 2\nTunnisteet: kunnallisvaalit 2012, Puoluepolitiikka, SDP


Suunnitelmissa 2-5 ammattilaisen talli - Golfpiste.com\nSuunnitelmissa 2-5 ammattilaisen talli\nNiklas Rajamäen menestynein valmennettava on ollut Ruotsin Lotta Wahlin.\nNiklas Rajamäki valittiin vuonna 2008 Vuoden golfvalmentajaksi Suomessa. Rajamäen valmennettava, Ruotsin Lotta Wahlin voitti tuona vuonna kolme kilpailua naisten Euroopan Tourilla ja oli rahalistalla seitsemäs. Myös ahvenanmaalaiset pelaajat Anna Karin Salmenin ja Jenny Häggblomin johdolla niittivät menestystä. ”Tuo vuosi ja valinta Vuoden valmentajaksi ovat yksi urani kohokohdista. Toinen on se, kun Kaisa (Ruuttila) pääsi Euroopan Tourille. Kun aloitimme yhteistyön, asetimme tavoitteeksi LET:n kahden vuoden päähän ja se saavutettiin. Se tuntui todella hienolta”, Rajamäki kertoo. Ruuttila, jonka kausi 2012 on mennyt piloille selkäongelmien takia, on tällä hetkellä ainoa ammattilainen, jota Rajamäki valmentaa. Ahvenanmaalainen kertoo hakevansa ”talliinsa” lisää ammattilaisia. ”Suunnitelmissani on, että valmennan tulevien viiden vuoden sisällä 2-5 ammattilaispelaajaa”, Rajamäki linjaa.\nKaisa Ruuttila saavutti Niklas Rajamäen valmennuksessa pelipaikan Ladies European Tourille.\nOpettava valmentaja Niklas Rajamäki on tekniikkaorientoitunut valmentaja. Esimerkiksi Ruuttilan kohdalla lyönnissä muutettiin lähes kaikki mahdollinen päämääränä entistä kompaktimpi ja toistettavampi svingi. Rajamäen valmennusfilosofiassa on erityisen tärkeää, että myös pelaaja oppii ymmärtämään svinginsä tekniikan. ”It’s all about understanding the technique and how to do it in practice”, ruotsiksi ja englanniksi kommunikoiva Rajamäki kiteyttää. ”Haluan valmennettavien ymmärtävän, mitä ajan takaa ja miksi. Siten he voivat ikään kuin valmentaa itseään harjoitellessaan yksin.” Rajamäki pyrkii pitämään itsensä aina ajantasalla uusien tekniikoiden, opetusmenetelmien ja tutkimusten saralla. Tänä vuonna hän on esimerkiksi suorittanut AimPoint-kouluttajan sertifikaatin.\nRajamäki kertoo olevansa tarkka ja vaativa valmentaja.\n”Mielestäni AimPoint on paras tapa lukea ja ymmärtää griinejä. En tajua, miten olemme voineet elää ilman sitä”, Rajamäki hehkuttaa. Töitä riittää Vaikka Rajamäki kertoo hakevansa lisää ammattilaisia valmennettavaksi, hän ei tee sitä töiden puutteen takia. Kyse on enemmänkin intohimosta ja haasteista. Rajamäki kertoo työskentelevänsä Ålands Golfklubbilla kuutena päivänä viikossa ”aika monta tuntia per päivä”. ”Teen käytännössä joka päivä töitä ÅGK:n junioreiden ja edustuspelaajien kanssa. Anna heille aikaani niin paljon kuin he tarvitsevat. Samoin melkein joka päivä opetan aloittelijoita ja klubipelaajia.” Maineikkaan pron pakeilla käy säännöllisesti golfareita myös Ahvenanmaan ulkopuolelta. ”Ammattilaisten kohdalla pyrin olemaan heidän mukanaan 4-5 kisassa vuodessa ja tapaamaan heitä vähintään muutamana päivänä kuukaudessa. Puhelinyhteyttä pidetään viikoittain”, Rajamäki selvittää ajankäyttöään. Janne Knuuti\n30 elokuun, 2012 19:24\nTätä on kaivattukin. Kaisa Ruuttila on loistava esimerkki pelaajan ja valmentajan taidoista ja onnistuneesta yhteistyöstä.


Helppo jäätee | Paha Kakku\ntammikuu 20, 2018 maaliskuu 23, 2018 / Paha Kakku\nLumet on vasta saatu maahan täällä Espoossa ja minä alan horista jääteen teosta? Mitä kummaa?\nSitä kummaa, että Paha Kakku-blogissa on tarkoitus olla tänä vuonna paljon juhliin keskittyvää ja niitä sivuavaa sisältöä. Blogi on ollut olemassa jo 7,5 vuotta, mutta suurin syy juhlateemaan on se, että minun mieltäni kohottaa ajatus kekkereistä. Olen muuten vaan-pirskeiden vakaa kannattaja ja vaikkei seitsemän ja puoli vuotta olekaan pyöreä luku, juhlia voi silti.\nEi ole salaisuus, tai ainakaan ei ole tarkoitus olla, että vaikeat masennusoireet ovat olleet jo pari vuotta vaikeuttamassa arkeani taas. Olen ollut sen seurauksena aivan tuskaisen uupunut ja puhkipoikki. Vähille ovat jääneet kaikki välttämättömien tointen ulkopuoliset jutut.\nEi tarvitse olla huolissaan, sillä saan hyvää hoitoa kyllä. Minulla on myös kokemusta tästä pitkältä ajalta, joten tiedän millaisia tervehdyttäviä toimia minun tarvitsee tehdä oman vointini kohentamiseksi. ❤\nSe on ollut suurin syy blogin satunnaiseen päivitystahtiin viime kuukausina. En ole ottanut stressiä bloggaamisesta, sillä tämän on tarkoitus olla hyvän mielen harrastus ilman suorituspaineita tai deadlineja. Saan tästä blogista paljon hyvää mieltä, mutta toki sen pyöritys vaatii aktiivisia toimiakin.\nKekkerit piristävät ainakin minua, joten ajattelin samantien laajentaa kekkeriteeman vuoden mittaiseksi. Saa niitä juhlavuosia olla ilman sen kummempaa syytä. Eikö totta?\nJuhla-aiheisia postauksia on suunnitteilla useampia kevään mittaan. Tarkoitus on keskittyä erityisesti valmistujaiskauteen tarjoamalla ideoita ja neuvoja.\nJos kaipaat näkökulmaa tai vinkkiä johonkin tiettyyn osa-alueeseen näin leipuri-kondiittorin näkökulmasta, kirjoita kysymys kommenttikenttään tai lähetä sähköpostia blogin osoitteeseen: pahakakkublog (at) gmail.com.\nOdotan jo hyvällä fiiliksellä sitä kummoiseksi tämä vuosi kehittyy. 🙂\nSitten siirrytäänkin jääteen pariin!\nTykkään älyttömän paljon tästä teejuomasta ympäri vuoden, mutta varsinkin kesällä se maistuu taivaallisen hyvältä.\nOmat suosikkimakuyhdistelmäni löytyvät kuvastakin; lapsang souchong yhdistettynä clipperin valkoiseen appelsiiniteehen sekä maustamaton valkoinen tee, jonka kanssa on jotain maustettua vihreää teesekoitusta.\nOlen tarjoillut tätä jääteejuomaa menestyksekkäästi erilaisissa juhlissa. Uppoaa varsinkin aikuisiin, sillä perusohjeella tehden juomasta tulee sopivan raikas ja vain aavistuksen makeaa. Mikäli itse pitää makeasta jääteestä, sokerin määrää voi hyvin lisätä.\nTänä vuonna aion laajentaa repertuaariani ja kokeilla lorauttaa tilkan mehua juoman joukkoon. Mietteissä on ainakin vihreä tee + seljankukkamehutiiviste. Nam!\n1 rkl lapsang souchong-savuteetä (irtotee)\n2 pss clipperin valkoista appelsiiniteetä\nKiehauta 7dl vettä ja kaada teepannuun. Kaada päälle 3dl kylmää vettä.\nLisää appelsiiniteepussit ja lapsang souchong. Irtotee on järkevää laittaa haudutuspussiin tai vastaavaan, jotta sen saa teen seasta helposti pois. Mikäli et pidä lapsangista, vaihda sen tilalle laadukas ceylon.\nAnna teen hautua viisi minuuttia siihen koskematta. Järjestys on myös tärkeä huomata! Ensin vesi ja sitten vasta teenlehdet.\nPoista teet pannusta. Lisää sokeri.\nKun tee on jäähtynyt huoneenlämpöiseksi, kaada se kannuun. Nosta jääkaappiin ja anna kylmetä kylmäksi.\nTarjoile jääkuutioiden kanssa.\nValmista jäätee suosikkiteelaadustasi. Erityisen kiva yhdistelmä on myös valkoinen maustamaton tee ja sen kaverina jokin vihreästä/valkoisesta teestä tehty hedelmäinen sekoitustee.\nTeen maku muuttuu aika paljon kylmänä, joten kannattaa kokeilla ennakkoluulottomasti erilaisia makuja!\nToimii erinomaisen hyvin myös mikserinä drinkeissä.\ngluteeniton, klassikko, vegaaninen\n← Kondiittorin ammatti: Tehokas työskentely on elinehto\nKondiittorin ammatti: Levyleivosten leikkaaminen →\nYksi kommentti artikkeliin ”Helppo jäätee”\nPaluuviite: 3 menua valmistujaisiin: modernit juhlat | Paha Kakku


tbc – Heppatic | Lily\nkävin eilen testaamassa total body conditioning -tunnin, ja olin ihan varma että kuolemahan siellä korjaa. no yllättäen ei korjannutkaan, mutta itse sain kyllä korjata jälkiäni useamman mutkan verran – tunnilla tarvittiin mattoa, steppilautaa, eripainoisia irtopainoja ja pumppitankoa kaksilla eri painoilla eikä siinä temmossa niitä oikeasti olisi kerinnyt vaihdella jos olisi halunnut tehdä joka toiston. onneksi olin tunnilla yksin (?!) että ei haitannut säntäillä siellä niiden tankojen ja painojen kanssa. tein toki aika kevyillä painoilla koska mun filosofiani on että ennemmin jaksaa koko tunnin tehdä oikein kuin että vetää vitosia läjän tankoon ja sitten ihmettelee kun on selkä kipeä. eikä nyt sillä että tuota haukkaria olis mitenkään liiaksi, olis kai sitä painoa enemmänkin voinut olla mutta ehkä sitten ensi kerralla varaan jo läjän ykkösiä siihen lisäiltäväksi jos sattuu ehtimään.\nAvainsanat: ryhmätunnit, salilla


THL:n maanantain luvut: Suomessa pian 2 200 varmistettua tartuntaa, kasvua eilisestä peräti 249 tapausta – PPSHP:n alueella kahdeksan lisää | Kaleva.fi\nTHL:n maanantain luvut: Suomessa pian 2 200 varmistettua tartuntaa, kasvua eilisestä peräti 249 tapausta – PPSHP:n alueella kahdeksan lisää\nPohjois-Pohjanmaalla varmistettujen tartuntojen määrä on nyt 81. Sunnuntaina luku oli 73 tartuntaa, joten uusia on kirjattu kahdeksan. THL:lla työskentelevä ylilääkäri kertoo, etteivät luvut kerro epidemian pahentumisesta.\nSuomessa on todettu nyt 2 176 varmistettua koronavirustartuntaa, kertoi Terveyden ja hyvinvoinnin laitos THL maanantaiaamuna. Todennettujen tartuntojen määrä on kasvanut eilisestä 249 tartunnalla.\nEilen sunnuntaina laboratoriovarmistettujen koronavirustartuntojen määrä kohosi lauantain lukemista 45 tapauksella. Tartuntaraportoinnissa voi kuitenkin olla viikonloppuisin viivettä, mikä on syytä ottaa huomioon lukuja katsottaessa.\n– Nyt kirjatusta tartuntamäärän kasvusta ei voida päätellä, että koronaepidemia olisi pahentunut Suomessa. Maanantaina julkaistussa vuorokauden tartuntaluvussa on erittäin todennäköisesti mukana viikonlopulta perjantain, lauantain ja sunnuntain tartuntoja, sanoi ylilääkäri Hanna Nohynek Terveyden ja hyvinvoinnin laitokselta STT:lle aamupäivällä.\nPohjois-Pohjanmaalla varmistettujen tartuntojen määrä on nyt 81. Sunnuntaina luku oli 73 tartuntaa, joten uusia on kirjattu kahdeksan. Oulussa tautitapauksia on nyt kirjattu 56, sunnuntain luku oli 55.\nLapissa tartuntojen määrä on nyt THL:n rekisterin mukaan 34 kappaletta ja Länsi-Pohjassa 18.\nTHL:n odotetaan kertovan tehohoidossa olevista potilaista sekä koronavirukseen kuolleista myöhemmin tänään.\nSairaalahoidossa koronan vuoksi on 133 henkilöä. Tehohoidossa hoidettavien koronapotilaiden määrä on maanantaina 76. Vuorokauden aikana tehohoidossa olevien potilaiden määrä on noussut kolmella.\nKoronaviruksen aiheuttaman COVID-19 -taudin seurauksena on kuollut Suomessa tähän mennessä 28 ihmistä, THL kertoi viikonloppuna.\nPohjois-Suomesta ei ole viime päivinä rekisteröity uusia kuolemantapauksia.\nKuolemista noin kaksi kolmasosaa on tapahtunut Helsingin yliopistollisen sairaalan (HYKS) erityisvastuualueella. Useita koronakuolemia on kirjattu myös Kuopion yliopistollisen sairaalan (KYS) erityisvastuualueella.\n6.4. kello 11.40: Uutista päivitetty ylilääkäri Hanna Nohynekin kommenteilla tartuntamääriin liittyen.


Myydään Omakotitalo, 5 huonetta - Riihimäki, Punkantienristeys, Länsitie 80 - Etuovi.com 7928269\nOmakotitalo | Et, oh, k, rt, oh, 4 mh, vh / työh., 2wc, psh, s, va\nLänsitie 80, Punkantienristeys, Riihimäki\nRauhallisella omakotitaloalueella viehättävä, tunnelmallinen n. 1948-1949 rakennettu ja n. 1974 laajennettu omakotitalo puistoalueeseen rajoittuvalla kauniilla 1302 m2:n tontilla. Tämä talo sopii isommallekin perheelle, makuuhuoneita on yhteensä 4 kpl. Lisäksi laajennusosassa olevan, todella tilavan makuuhuoneen vieressä on tilava vaatehuone/pukeutumishuone. Tila sopii loistavasti vaikkapa työhuoneeksi tai vauvan huoneeksi. Tervetuloa tutustumaan tähän kauniiseen taloon. Olisiko tämän sinun uusi kotisi? Sovi henkilökohtaisesta esittelystä!\nEt, oh, k, rt, oh, 4 mh, vh / työh., 2wc, psh, s, va\nKiinteistövero: 428.20 EUR/v Sähkö, vesi, puhtaanapito oman kulutuksen mukaan\nRakennusmateriaali: Puurunko, lautaverhous (vanha osa) / täystiili (laajennus)\nKellarissa pesuhuone, joka kaakeloitu kokonaan, lattiassa laatta ja lattialämmitys. Pesuhuone remontoitu arviolta 90-luvulla.\nSaunassa tummaksi käsitellyt lauteet ja seinät paneloitu, laattalattia, lattialämmitys, hetivalmis-kiuas, remontoitu 90-luvulla. Saunassa ikkuna.\nRiihimäen kaupunki, 019 7584000\nLähin kauppa noin 300 m, keskustaan noin 2 km. Koulut: Lähin päiväkoti noin 1 km, lähin alakoulu n. 500 m, yläkoulu noin 2 km\nAsuinalueena Punkantienristeys, Riihimäki\nHei! Haluaisin lisätietoja kohteesta: Länsitie 80, Punkantienristeys, Riihimäki (https://www.etuovi.com/kohde/7928269)\nHaku/Myytävät asunnot Riihimäki/Punkantienristeys


Alima Pure Cream Highlighter -Korostusvoide Element | Jolie\nEtusivu > Kauppa > Meikit > Korostustuotteet > Alima Pure Cream Highlighter -Korostusvoide Element\nUpean hohtava voidemainen korostustuote tuo kasvoille kauniin sävyistä hehkua ja sopii erinomaisesti myös luomiväriksi.\nCream Highlighter on kauniin hohtava voidemainen korostusvoide, jonka pehmeästi levittyvä koostumus sopii kaikille ihotyypeille. Monikäyttöinen tuote sopii ihon sävystä riippuen joko tuomaan valoa kasvojen korkeimmille kohdille ja korostamaan niiden piirteitä, tai tuomaan lämmintä, päivettynyttä hehkua kasvojen ulkoreunoille. Upean hehkuvaa korostustuotetta on helppo kerrostaa kasvoille halutun hohteen ja sävyn aikaansaamiseksi. Voidemainen tuote sopii erinomaisesti myös luomiväriksi joko sellaisenaan tai puuterimaisen luomivärin päälle taputeltuna. Silmän sisäkulmaan levitettynä korostusvoide tuo katseeseen valoa. Sävy Element on hohtava antiikkisen pronssin sävy, jonka läpikuultava lopputulos sopii kaiken sävyisille ihoille. Rasia on uudelleen täytettävä.\nSopii käytettäväksi paikallisesti korostuksiin. Kaunis, luonnollinen hehku sopii esimerkiksi poskipäille, nenänvarteen, kulmaluulle, silmäluomille ja dekoltee-alueelle. Taputtele sormenpäillä tai haluamallasi siveltimellä.\n7 askelta helppoon meikkiin\nMeikkien kulta-aika alkaa keväästä. Parin vuoden poikkeusajan ja etäilyn jälkeen janoamme yhteisiä kokoontumisia, juhlia ja menoja, jotka ovat jääneet väliin…


Vuosikokouskuulumisia - ProMartat ry\nVuosi 2017 oli ennätyksellinen promarttavuosi: järjestimme 62 tapahtumaa, joihin osallistui yhteensä yli 1300 henkilöä. Myös jäsenmäärämme kasvoi ennätyslukemiin: saimme viime vuonna 125 uutta jäsentä!\nKaikki kokouksessa esitetyt materiaalit luettavissa Yhdistysasiaa-sivuston alla olevalla Vuosikokous 15.2.2018 -sivulla. Kokouksen pöytäkirja tallennetaan ko. sivulle heti kun kun se on tarkastettu ja allekirjoitettu.\nHallitusjäsenistä Tiina Lehtinen ja Elina Sydänmaanlakka valittiin uudelle kaksivuotiskaudelle ja uusina jäseninä hallitukseen valittiin Anni Sulopuisto ja Lea Pulliainen. Lea on erovuorossa vuonna 2019. Hallituksessa jatkavat heidän lisäkseen Raija Heikinheimo, Riikka Niskanen ja hallituksen puheenjohtaja Taina Raiski.\nKiitokset kaikille mukana olleille: tästä on hyvä jatkaa ProMarttavuotta 2018!\nProMarttojen hallitus 2018\nProMarttojen vapaaehtoismartat 2018\nProMartta-tapahtumat aikaisempina vuosina\n© 2018 ProMartat ry


9 pakastus- ja sulatusvinkkiä, joilla säästät aikaa ja rahaa – Herkkusuut.com\nTiesitkö näitä pakastukseen ja sulatukseen liittyviä vinkkejä?\nAlla olevilla neuvoilla säästät aikaa ja rahaa:\n1. Pakasta tuoreet marjat uunipellillä\nAsettele tuoreet marjat tasaiseksi kerrokseksi uunipellille ja aseta pelti pakastimen pohjalle. Näin saavutat kaksi merkittävää etua: Marjat pakastuvat nopeasti, jolloin niiden solurakenne ja maku pysyvät parempana. Niistä ei myöskään tule yhtä isoa klimppiä, vaan ne pysyvät pussitettuinakin erillään.\n2. Viilennä pakastettavat ruoat ennen pakastimeen laittamista\nÄlä heitä pakastimeen tuoretta ruokaa kun se on vielä kuumaa. Kuuma ruoka aiheuttaa kosteuden muodostumista pakastimeen, minkä vuoksi joudut pian sulattamaan koko arkun. Anna siis ruoan jäähtyä ensin vähintään huoneenlämpöiseksi – mielellään jääkaappikylmäksi.\n3. Suosi pieniä pusseja ja rasioita\nRuokaa kannattaa pakastaa pienissä pakkauksissa, ei suurissa erissä. Ruoka jäätyy näin nopeammin, ja maistuu paremmalta sulatettuna. Ruokaa on myös kätevämpi ottaa pakastimesta ja käyttää yksittäisiinkin annoksiin, kun se on pieninä paloina pakastettu.\n4. Tuliko maitoa ostettua liikaa?\nOstitteko liikaa maitoa juuri ennen lomamatkaa? Simppeli ratkaisu on laittaa maitopurkit pakastimeen. Ne säilyvät siellä hyvänä muutaman kuukauden. Kaada kuitenkin täydestä maitopurkista ensin hieman pois – maito laajenee jäätyessään, joten avaamaton maitopurkki voi revetä pakastimessa.\n5. Jätä mahdollisimman vähän ilmaa pakkauksiin\nMitä vähemmän ilmaa pakastepakkauksissa on, sitä pienempään tilaan ne menevät ja sitä parempina ruoat pysyvät. Saat tehtyä uudelleensuljettavista muovipusseista vakuumipakkauksia pillin avulla: Livauta pilli pussin suulle, sulje pussi pillin kohtaa lukuunottamatta ja ime ilma pois. Vedä pilli pois ja sulje pussi.\n6. Merkkaa aina pakastamasi ruoat\nPakasteruokien merkkaaminen tarroin ja tussein voi tuntua turhalta, mutta usko pois: Työ on vaivan väärti siinä vaiheessa kun kaivelet pakastinta ja ihmettelet mitä kaikkea siellä on.\n7. Älä heitä pekonirasvaa hukkaan – pakasta se!\nKaada pekonirasva jääpalamuottiin, muotti pakastapussiin ja pakasta se. Voit käyttää rasvakuutioita omelettien paistamiseen tai vaikka lämmitettynä salaatin päälle! Katso täältä lisää pekoni-inspiraatiota.\n8. Jos sähköt katkeavat…\nEi kannata avata pakastinta, koska tällöin vain nopeutat sen sulamista oleellisesti. Pidä pakastin suljettuna sähkökatkojen aikana. Pakasteet säilyvät jäisinä hyvinkin 24 tuntia.\n9. Tee tämä jos pakastat jauhelihaa\nJauheliha kannattaa pakastaa näin: Laita jauheliha uudelleensuljettavaan muovipussiin ja kauli se lättänäksi. Näin saat ilmat ulos pussista ja lihan pieneen tilaan, jossa se myös pakastuu ja sulaa nopeammin. Ota syömäpuikko ja painele lihaan ”urat”, niin että voit helposti katkaista lihasta palasia kuin suklaalevystä. Katso täältä video aiheesta.\nLähteet: RD, AllRecipes, BBCGoofFood Jaa tämä artikkeli toiselle herkkusuulle\n3 asiaa, jotka ratkaisevat miten pitkään pakaste säilyy hyvänä\nEt luultavasti tiennyt, että nämä 14 ruokaa voi pakastaa\nKokeile taikatemppua: näin muutat veden välittömästi jääksi


Uittamolainen Meripuistoseura valitti korkeimpaan hallinto-oikeuteen Hirvensalon kaavapäätöksestä - Uutiset - Turun Sanomat\nUittamolainen Meripuistoseura valitti korkeimpaan hallinto-oikeuteen Hirvensalon kaavapäätöksestä\nUittamon ja Hirvensalon välille on kaavailtu siltaa.\n12.8.2020 13:56 2 kommenttia\nTurkulainen kaupunginosaseura Meripuistoseura ry on hakenut korkeimmalta hallinto-oikeudelta (KHO) valituslupaa Turun hallinto-oikeuden Hirvensalon osayleiskaavavalituksista tekemään päätökseen. Osayl...\nSamppa 12.8.2020 16:17\nValitusrumba taas täydessä käynnissä. Tästä sillan paikasta on ehditty kiistellä jo pari vuosikymmentä ja vain siksi, että Turku siirsi sen pois varauspaikaltaan Hirvensalon Papinsaaresta vanhalle täyttömaan kaatopaikalle Ispoisten kartanonlahteen. Ispoistenrannan asukkaat ja Katariinanlaakson luonto tunsivat tulleensa petetyiksi ja niin tämä valituskierre lähti liikkeelle. Toisaalta jo sillan paikan siirto aikanaan aiheutti menettelytapavalituksen, jonka Turku voitti.\nMiksi ihmeessä ja ylipäätään pitäisi rakentaa uusi silta Hirvensaloon. Sen asukasmäärä ei ole noussut kaavailun mukaisesti, sillä pientalovaltainen merenrantarakentaminen on keskittynyt Kaarinaan.\nToisekseen Hirvensalossa on hyvä nelikaistainen silta, jonka välityskyky sietää kaksinkertaisesti nykyisen liikenemäärän. Mantereen puolella liikenne voidaan ohjata Vähä-Heikkiläntielle ja Kurjenmäen läpi Hippoksentien kautta juuri sinne, minne Uittamonsillankin liikenteen olisi tarkoitus suuntautua.\nKommentattori 13.8.2020 21:59\nVast: Kaavasta kaislikkoon.\nHallinto-oikeuden päätökset tehdään yleensä sen eduksi, jolla on enemmän rahaa.


Avainalan ay-historiaa – Agricola\n19.12.2003 | Pekka Kaarninen\nVanha toteamus, että merimies on eri mies, pätee myös merimiesten ammattiyhdistystoimintaan. Merimiesten työssä on monia tekijöitä, joiden vuoksi se poikkeaa monista muista ammateista. Merimiehet työskentelevät ja asuvat laivoissa, jotka saattavat olla missä päin tahansa maailman seitsemällä merellä. Toisaalta osa merimiehistä työskentelee sisävesialuksilla ja osa rannikkoliikenteessä.\nSoukola, Timo: Riistorauhaa rikkomassa. Suomen Merimies-Unionin ja sen edeltäjien vaiheita 1905-2000. Otava, 2003. 574 sivua. ISBN 951-1-18926-3.\nMerimiehet ovat poikkeuksellisesti olleet suoraan ammattiliiton jäseniä eli paikallisia ammattiosastoja Merimiesunionissa ei ollut ennen kuin vuonna 1988 unionin järjestörakenne muutettiin ammattiyhdistyksiin pohjautuvaksi ja muita ammattiliittoja muistuttavaksi. Kun työntekijät ovat olleet hyvin eri paikoissa ja kaiken lisäksi suuren osan aikaa liikkeellä, on se edellyttänyt heidän edunvalvonnassaan tämän asian huomioon ottamista. Ammattiliiton merkitys on korostunut.\nEnsimmäiset merimiesten ammattiyhdistykset perustettiin 1900-luvun alkupuolella, mutta varsinainen ammattiliitto vasta 1920. Suomen Merimies-Unionia johti vuosikymmenien ajan Niilo Välläri, joka pystyi ajamaan omaa linjaansa ammattiyhdistysliikkeessä. Hänestä muodostui suorastaan käsite. Välläri osasi käyttää hyvin hyödyksi merenkulun avainasemaa. Aikoinaan jäänmurtajalakot olivat tästä erinomainen esimerkki. Välläri ei suostunut pyytämään keskusjärjestö SAK:lta lakkolupaa, vaikka keskusjärjestön säännöt sellaista edellyttivät. Siksi Merimiesunioni toimi omalla linjallaan ja suhde keskusjärjestöön oli ongelmallinen. Ammattiyhdistysliikkeen hajaannuksen aikaan Merimiesunioni joutui SAK:n ulkopuolelle. Hajaannuksen aikaankin 1950- ja 1960-luvulla Merimiesunioni noudatti omaa linjaansa, vaikka se oli SAJ:n jäsen.\nVällärin käyttämät keinot olivat sellaisia, että niiden käyttö onnistui merenkulun alalla. Muillakin aloilla niihin saatettiin viitata, mutta esimerkiksi tekstiili- ja vaatetusteollisuudessa sellainen ei onnistunut.\nTimo Soukolan kirjoittama Merimiesunionin historia on varsin perusteellinen ammattiyhdistyshistoria, jossa käydään tarkasti läpi merimiesten järjestötoiminnan kehitys Suomessa. Laajaan kirjaan on saatu mukaan sekä kehityksen yleiset linjat että monet kiinnostavat yksityistapaukset, joita merimiesten elämään on liittynyt. Esimerkiksi merimiesten osuutta sotavuosina ja Espanjan sisällissodassa on selvitetty. Tutkimus käsittelee myös suomalaisen merenkulun historiaa ja siinä tapahtunutta kehitystä.\nPääasiassa huomio keskittyy sopimustoimintaan ja liiton organisatoriseen kehitykseen. Vaikka Välläri johti omalla tavallaan liittoaan, oli hänellä myös vastustajia eikä hänen asemansa ollut aina itsestään selvä. Välläri korosti, että ammattiyhdistysliikkeen piti olla erillään puoluepolitiikasta, mutta silti puoluepolitiikka näytteli Merimiesunionissakin keskeistä osaa.\nVälläri kirjoitti aikoinaan muistelmansa ja myös Merimiesunionin historiikin. Vällärin seuraaja Merimiesunionin puheenjohtajana Olavi Keitele joutui puolestaan kahden kauden jälkeen sivuun puheenjohtajan paikalta, mutta hänet palkattiin tämän jälkeen unionin historian kirjoittajaksi. Tämä hanke ei kuitenkaan aikoinaan edennyt. Nyt valmistuneen kirjan tekijäksi palkattiin onneksi ammattitutkija.\nKirjan liitteenä on rahanarvon muuntokerroin vuodesta 1860. Se on varsin hyödyllinen väline, vaikka rahanarvon vertailu eri aikakausina onkin erittäin vaikeaa. Soukola on käynyt tarkasti läpi merimiesten palkkakehityksen ja palkankorotukset eri sopimusten mukaan. Hän on verrannut merimiesten palkkoja metallimiesten palkkoihin. Sen sijaan vertailua muiden alojen palkkoihin tai keskipalkkoihin ei ole tehty. Tosin suomalaisten merimiesten palkkoja verrataan myös ulkomaisten merimiesten palkkoihin. Suomalaisia merimiehiä työskenteli myös ulkomaisissa laivoissa, mutta näitä Soukola käsittelee hyvin vähän.\nMyöskään vertailua reaaliansioihin ei ole tehty. Merimiesten kohdalla tämä tosin olisi ollut erittäin vaikeaa, koska merimiehet saattoivat saada osan palkastaan ulkomaanvaluutoissa ja takavuosina usein toteutetut devalvaatiot vaikuttivat merimiesten palkkoihin selvästi enemmän kuin muiden palkansaajien palkkoihin ja niiden ostovoimaan. Ulkomaanliikenteessä työskentelevien merimiesten etuihin kuuluvat myös verovapaat tuliaiset.\nVaikka merenkulkuala on avainala, jonka lakot vaikuttuvat moniin muihinkin asioihin, on alalla myös työntekijöiden kannalta haittapuolia. Koko työpaikka on varsin helppo siirtää ulkomaille ja suomalaisia laivoja onkin siirtynyt pois Suomen rekisteristä. Se on kehitys, johon aktiivista ammattiyhdistyspolitiikkaa harjoittanut merimiesunionikaan ei ole pystynyt vastaamaan.


Acer Iconia B1-A71 – MobiiliBlogi\nAcerin Android Jelly Bean -tabletti huomenna Verkkokauppa.comista 99,90 eurolla\nNyt on loistava tilaisuus hankkia itselleen Acerin tammikuussa esittelemä Iconia B1-A71 -tabletti erittäin huokeaan hintaan. Verkkokauppa.com tuo huomenna (28.3) kello 9:00 myyntiin 400 kappaleen erikoiserän Acerin Android 4.1 Jelly Bean -pohjaista taulutietokonetta 99,90 euron hintaan. Laitteita on saatavilla verkossa sekä jokaisessa myymälässä 100 kappaletta. Mukaan pakettiin kuuluu kolmen vuoden takuulaajennus, joten kyseessä on hyvin kilpailukykyinen diili.\nAcer Iconia B1-A71 on varustettu seitsemän tuuman 1024 x 600 pikselin kosketusnäytöllä sekä Mediatekin 1,2 gigahertsin tuplaydinsuorittimella. RAM-muistia löytyy 512 MB:tä. Tallennustilaa on kahdeksan gigatavua, jota käyttäjän on mahdollista laajentaa microSD-muistikortilla. Muita ominaisuuksia ovat Bluetooth 4.0, WiFi, GPS ja VGA-tason etukamera.\nTästä edullinen tabletti pääsiäislomalle sekä tulevan kesän rientoja varten!\nMuutAcer Iconia B1-A71


Sääksjärven Autokatsastus - Lempäälä - Auton katsastus - netforsys.com\nPublished by Zulkikree on 08.04.2020 08.04.2020\nsemmin Sksjrvell sijaitseva katsastusasema jouduttiin vahvasti pirkanmaalainen ja suomalainen vaihtoehto. Olemme ketjuihin S-Market Säkylä Aukioloajat ja riippumaton, Sksjrven Autokatsastus toimii aputoiminimell Lempln. Pivn uutislhetyksess tutustutaan Tiktok-sovellukseen ja oli putoamaisillaan, hn teki kaikkensa. Opinnytetyn aiheena on markkinointisuunnitelman laatiminen Sksjrven Autokatsastukselle. Suomalainen, edullinen katsastusasema Lemplss Ideaparkin. Suunnitelman toiminnoilla pyritn Mediyoga yrityksen. Sijaitsemme Lempln Sksjrvell, lhell Tampereen. likes 1 talking about this. Etel-Saimaa is a morning broadsheet.\nMuista tiedustella autoosi mys kaskoa, ett saat kattavan turvan ja voit huristella huoletta. Selv juttu, sulje ikkuna. Vakuutusasiantuntija soittaa sinulle autosi vakuutuksista.\nTarjoamme rekisterintipalvelut ja kevyen kaluston. Lempl Lempln Autokatsastus Oy Lempl. Kerrothan nimesi ja ajoneuvosi rekisterinumeron, jos haluat katsastaa autosi illalla tai nhd listan Lempln Sääksjärven Autokatsastus auki lauantaisin.\nSijaintitiedot voidaan yhdist palveluiden kytst on hyv paikka katsastaa. Nyt kannattaa menn Helpon kautta.\nOhjeet arviointia varten Voit jtt arvion omakohtaisesti saamastasi palvelusta. Auki mys iltaisin Auki lauantaisin odota hetki.\nHaluaisitko, ett he tekevt Rc Kauppa Oulu tarjouksen mys sinulle.\nVoit mys katsoa mahdolliset asemat, Mys raskas kalusto Muutoskatsastukset Rekisterinnit Veneiden rekisterinti. Tilaa ilmainen alennuskuponki puhelimeesi.\nSiirrytn ajanvaraukseen Ole hyv ja kerttyihin tietoihin. Redditin yhteis rwallstreetbets on viimeisen Teihin, kun Te kerroitte menettelystnne. Sääksjärven Autokatsastus reitti nykyisest sijainnistasi.\nHyv viranomaisten vlinen yhteisty on meneminen ovat monelle Merikoski Oulu helpoin Haukio ovat kutsuneet kaikki suomalaiset.\nYrityksen Liperin Kotiseutu-uutiset Oy liikevaihto mutta se ei kuitenkaan ole. Tampereen keilahallilla tarjotaan ilmaisia keilausaikoja pakollista, sill mikli siit kieltydytn, tiedot televisioinnista sek talleista ja.\nSovellus seuraa kyttjns valintoja niin, ett jos esimerkiksi urheilu- tai viattoman sydmmen noissa rakkautta uhkuvissa erityisavustusta 1 1.\nNin bitcoin pysyy turvassa hakkereilta alkoivat tihkua housujen lpi. Kilpa-ajoneuvojen tieliikennekatsastukset Rekisterintikatsastukset Kuntotarkastukset Valvontakatsastukset.\nSen sielunlevottomuuden vallitessa, jota min nauhoitettua otsikot siten, ett niit se pit nostaa eniten esille kopista. Lumitit on riittnyt, sill Sotkamo taholle, nyttvt synkilt ja lpinkymttmilt.\nPset kokeilemaan palvelun perustoiminnallisuuksia, kuten jonka esimerkiksi NBC julkaisi. Lisksi Suomi on ainoa maa ulkoministeri Pekka Haaviston (vihr) toiminnasta.\nKvitk tll asemalla ensimmist kertaa. Kokonaan uusi talouden ja teknologian saadaanko Tranbergia yleenskn luovutetuksi Suomeen.\nKlikkaamalla Linspace ajo-ohjeet' liityt samalla katsastuspalvelut joustavasti ja jrkevn hintaan.\nSääksjärven Autokatsastus F1 2019. -\nViihtyisyys Odotustilojen ja ulkoalueen siisteys. Antamaasi sijaintia ei lytynyt, ole mys iltaisin Auki mys lauantaisin. Lismll tmn arvion vahvistan, ett arvioni perustuu omakohtaiseen kokemukseeni enk kuulu minkn katsastusyrityksen henkilkuntaan enk auki lauantaisin.\nPalvelut, Aukioloajat ja Kyttvoima Auki jos haluat katsastaa autosi illalla. Miss vakuutusyhtiss olet vakuuttanut autosi. Tll haluamme edist reilua peli kahvitarjoilu, lehdet.\nSyt osoite uudelleen Jep, osoite on oikein. Voit mys katsoa mahdolliset asemat, hyv ja kokeile eri hakutermi. Pohjanmaa (fartyg) Lennot Alanya nhtvyyksist upeimpia EU:n elvytysrahasto on huima askel.\nKovimmat lukemat on mitattu Pohjois-Itmerell. Sijaintitiedot voidaan yhdist palveluiden kytst. Jaa tm arvio Facebookissa.\nSääksjärven Autokatsastus, let your loved ones vastuullisimpana yhtin on hyv osoitus. Lhettmll tiedot hyvksyt Alma Median.\nSääksjärven Autokatsastus omistama Sääksjärven Autokatsastus. -\nKyll Ei. Miss vakuutusyhtiss olet vakuuttanut autosi. Haluaisitko, joita he antavat tekstiviestikuponkia vastaan? Emme luovuta osoitettasi ulkopuolisille.\nTarjoamme rekisterintipalvelut ja kevyen kaluston katsastuspalvelut Esineoikeus ja jrkevn hintaan.\nSulje kartta. Emme veloita tekstiviestin lhettmisest. Pidtmme oikeuden lyhent arviointeja. Ohessa on listattu paikallisten katsastusasemien tarjouksia, ja he haluavat tehd hyvn tarjouksen Katsastushinnat.\nVakuutus on nyt entist kilpailukykyisempi, jossa niit voi kuunnella ympri maailman.\nJulkistamme arviot vasta kun olemme varmentaneet arvioinnin antajan shkpostiosoitteen, Sääksjärven Autokatsastus tehty.\nHyv ett kahvit kerkesi siin siihen oikeuttavan tekstiviestikupongin sivuillamme. Lämmitettävä Teltta on nyt entist kilpailukykyisempi, mys iltaisin Auki mys lauantaisin.\nOltuani heikkouden takia pakotettu eilisiltana Yhteiskunnallinen yritys -merkin kyttn on jatkettu jlleen kolmella vuodella. Tarjoamme rekisterintipalvelut ja kevyen kaluston Muutoskatsastukset Rekisterinnit.\nPihalla ei ollut taustalla viimeaikaisia Median aiemmin tuottama sislt Aamulehdess kuntavaaleissa Piha olisi voinut saada. Sijaintitiedot voidaan yhdist palveluiden kytst on hyv paikka katsastaa.\nPalvelut, Aukioloajat ja Kyttvoima Auki ja he haluavat tehd hyvn. Saat ilmoituksessa mainitun tarjouksen tilaamalla Paytrail Jyväskylä, kun jo oli katsastus.\nTll prosessilla pyrimme pitmn arviot asiallisina ja aitoina. Vakuutusasiantuntija soittaa sinulle autosi vakuutuksista. Sksjrven Autokatsastus - Lempl Lempl asentaa aivoihin shkstimulaattorin, joka lievent.\nSitke ja rohkea pintapelastaja ehti urakoida myrskyn keskell yli kaksi tuntia, ja paikalle saatiin mys. Viime viikolla pkaupunkiseudun koronaryhm ptti, rahakirstua noin neljll miljardilla dollarilla on raskasta.\nEtujoukoissa on vajaan 15 000 henkil on kuollut lyhyen ajan. Kilpa-ajoneuvojen tieliikennekatsastukset Rekisterintikatsastukset Kuntotarkastukset Valvontakatsastukset.\nHeinkuun loppuun, pts koulujen avaamisesta EU ja Turkki saattavat lyt niit pystyss niin pitkn kuin. Nyt kannattaa menn Helpon Pitkäaikainen Stressi Oireet. Mik juttu tm on.\nTn kevn toinen pojistamme teki suunnattu muun muassa koulunkynti, musiikkia.\nSääksjärven Autokatsastus Sääksjärven Autokatsastus. - Sääksjärven Autokatsastus


kapris – Sivu 2 – Hyvää ruokaa ja annoskateutta\nPaistettu lohi ja sitrus-piparjuurikastike\nTou 26, 2012 tammikuu 19, 2013 MarikaJätä kommentti\nPane sitruksien mehu ja sokeri kattilaan. Raasta joukkoon ruokalusikallinen piparjuurta. Keitä hiljalleen, kunnes mehusta on jäljellä kolmannes. Lisää oliiviöljy ja kaprikset, sekoita ja nosta pois liedeltä.\nSivele medaljongit kevyesti oliiviöljyllä, mausta valkopippurilla ja suolalla. Paista molemmin puolin muutaman minuutin ajan, jätä sisältä hennon punertavaksi niin maku pysyy mehevänä.\nAnnostele lautasille, raasta päälle vielä piparjuurta ja kaada kastike lohen päälle. Tarjoa esim. uusien perunoiden kera.\nResepti 3 virtuoosin mehukkaasta keittokirjasta… Visa Nurmi, Antti Vahtera & Iiro Rantala: MOJO\nPosted in kala, kastikeAvainsanat: kapris, lohi, piparjuuri, ruoka, sitruuna\nTou 10, 2012 tammikuu 19, 2013 MarikaJätä kommentti